rejauldu/bengali-wikipedia huggingface dataset:
কিটোটিফেন ফিউমারেট () হচ্ছে দ্বিতীয় প্রজন্মের একটি H1- অ্যান্টিহিস্টামিন ও মাস্ট কোষ স্ট্যাবিলাইজার। এটির দুটি ধরন বাজারে প্রচলিত। একটি চোখের ড্রপ হিসেবে যা অ্যালার্জিক কনজাংটিভাইটিস এর চিকিৎসায় এবং ট্যাবলেট যা হাঁপানি প্রতিরোধে ব্যবহৃত হয়।Zaditor prescribing information  Novartis  চোখের অ্যালার্জির চিকিৎসায় এটি খুবই কার্যকর। চোখে ড্রপ দেওয়ার এক মিনিটের মধ্যে কাজ শুরু করে, তবে তিন বছরের নিচের বয়সী শিশুদের ক্ষেত্রে ব্যবহার করার ব্যাপারে কোনো পরীক্ষা নিরীক্ষা করা হয় নি। শরীরে এর নিষ্কাশন অর্ধায়ু প্রায় ১২ ঘণ্টা। হিস্টামিনের বিরুদ্ধে কাজ করা ছাড়াও এটি লিউকোট্রিন ও ফসফোডায়েস্টারেজ এনজাইমের বিরুদ্ধে কাজ করে। ইরিট্যাবল বাউয়েল সিনড্রোম-এর উপসর্গ প্রশমনেও এর কিছুটা ভূমিকা রয়েছে। পার্শ্বপ্রতিক্রিয়ার মধ্যে অন্যতম হলো তন্দ্রাচ্ছন্নতা, ওজন বৃদ্ধি, মুখ শুষ্কতা, অস্থিরতা, নাক দিয়ে রক্ত পড়ার প্রবণতা ইত্যাদি।  এটি সারা বিশ্বে জেনেরিক ওষুধ হিসাবে বিভিন্ন নামে বিক্রয় হচ্ছে।drugs.com International availability of ketofin  Page accessed April 21, 2015  তথ্যসূত্র  বহিঃসংযোগ   Zaditor web site  Alaway web site  বিষয়শ্রেণী:এইচ১ রিসেপ্টর অ্যান্টাগনিস্ট বিষয়শ্রেণী:পাইপেরিডিন
স্থবির দাশগুপ্ত (১৮ জানুয়ারি ১৯৪৯ – ৫ সেপ্টেম্বর ২০২৩) ছিলেন বিশিষ্ট ভারতীয় বাঙালি ক্যান্সার রোগ বিশেষজ্ঞ। ক্যান্সার নিয়ে কাজের পাশাপাশি তিনি জনস্বাস্থ্য, রোগতত্ত্বের উপর কাজ করেও সুনাম অর্জন করেন। মানুষের জীবন ও ক্যান্সারের উপর বেশকিছু গ্রন্থের রচয়িতাও ছিলেন তিনি।  জন্ম ও শিক্ষা জীবন স্থবির দাশগুপ্তর জন্ম ১৯৪৯ খ্রিস্টাব্দের ১৮ জানুয়ারি  বিহার রাজ্যের অধুনা  ঝাড়খণ্ডের জামশেদপুরে। তার বিদ্যালয়ের পড়াশোনা পশ্চিমবঙ্গের চিত্তরঞ্জনের দেশবন্ধু বিদ্যালয়ে। স্কুলের পাঠ শেষ করে চিকিৎসা বিজ্ঞান নিয়ে পড়তে ১৯৬৫ খ্রিস্টাব্দে ভর্তি হন কলকাতার আর জি কর মেডিক্যাল কলেজ ও হাসপাতালে। ১৯৭৭ খ্রিস্টাব্দে সেই কলেজ থেকে ডাক্তারি পাশ করেন। কিন্ত তিনি সত্তরের দশকে নকশাল আন্দোলনে সি পি আই এম এল পার্টির সঙ্গে যুক্ত হয়ে পড়েন। সংগঠনের কাজে বেশ কয়েক বছর গ্রামে আত্মগোপন করে থাকেন। তবে উত্তাল আন্দোলনের সেই কাহিনী নিয়ে রচনা করেন—‘স্বপ্নের সত্তর মায়া রহিয়া গেল’ শীর্ষক গ্রন্থ। পরে তিনি ক্যান্সার চিকিৎসায় প্রশিক্ষণ নেন এবং রয়েল সোসাইটি অফ লন্ডনের ফেলো হন।  কর্মজীবন কর্মজীবনের দীর্ঘ সময় ডাঃ দাশগুপ্ত স্বাধীন ক্যানসার চিকিৎসক হিসাবে কাজ করে গেছেন। তিনি দুরারোগ্য এবং কষ্টদায়ক এই ক্যান্সার রোগের চিকিৎসায় ওষুধ না দিয়ে একজন মানবিক চিকিৎসক হয়ে রোগীর কষ্ট কমানোর চেষ্টা করতেন। মানবিক চিকিৎসক যত্নসহকারে যেমন ক্যান্সার রোগীর তিনি পরিচর্যা করতেন, তেমনই তিনি সন্ধান করতেন ক্যান্সারের জৈবিক উৎস আর সামাজিক কারণ। ক্যান্সার নিয়ে কাজের পাশাপাশি তিনি পাশাপাশি, জনস্বাস্থ্য বা লোকস্বাস্থ্যের স্বাধীনতার ভাবনা নিয়েও কাজ করেছেন এবং তার অভিজ্ঞতাপ্রসূত ধারণাতে 'জনস্বাস্থ্য' রাজনীতিরই অবিচ্ছেদ্য অঙ্গ হিসাবে স্থান পায়। ক্যান্সারসহ নানা ব্যাধির প্রতিকার এবং জনস্বাস্থ্য বিষয়ে তার স্বাধীন ভাবনা নিয়ে বহু রচনা প্রকাশিত হয়েছে দৈনিক, সাময়িক পত্র পত্রিকায় ও স্বাস্থ্য বিষয়ক জার্নালে।   রচিত গ্রন্থসমূহ  ক্যান্সার সম্পর্কিত—  জীবনযাপন ও ক্যানসার (২০১৬) , ধানসিড়ি, 978-93-8439-676-3   ক্যানসার পুরনো ভয় নতুন ভাবনা (২০২০) মিত্র ও ঘোষ পাবলিশার্স,  কলকাতা  ক্যানসারের অন্য পরিচয় (অনুবাদ) মনু কোঠারি ও লোপা মেহেতা  এনভায়রনমেন্ট অ্যান্ড দ্য ফেনমেনন অফ ক্যান্সার (২০০৯) ইংরাজীতে, সেরিবান দে বুক স্টোর স্বাস্থ্য সংক্রান্ত অন্যান্য গ্রন্থ—  স্বাস্থ্য নিয়ে বাদবিসংবাদ (২০২০), আনন্দ পাবলিশার্স,  কলকাতা  দখলসম্ভবা স্মৃতি কথা—  স্বপ্নের সত্তর মায়া রহিয়া গেল (২০১৮), ধানসিড়ি, 978-93-8661-254-0  শীতলপাটি বিছিয়ে যারা (২০২৩)  জীবনাবসান স্থবির দাশগুপ্ত দীর্ঘদিন সিওপিডি ও উচ্চ-রক্তচাপ জনিত নানা কারণে ভুগছিলেন। অতি সম্প্রতি ইনফ্লুয়েঞ্জায় আক্রান্ত হলে ২০২৩ খ্রিস্টাব্দের ৩ সেপ্টেম্বর দক্ষিণ কলকাতার এক হাসপাতালে ভর্তি করাতে হয়। পরে তার স্বাস্থ্যের অবনতি হলে ভেন্টিলেশনে পাঠানো হয়। কিন্তু সেপটিক শক ও মাল্টি অর্গ্যান ফেলিওরের কারণে ৫ সেপ্টেম্বর মঙ্গলবার প্রয়াত হন।  তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:২০২৩-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি চিকিৎসক  বিষয়শ্রেণী:ভারতীয় চিকিৎসক
তারিক আহসান একজন বাংলাদেশী কূটনীতিক। তিনি সর্বশেষ পর্তুগালে বাংলাদেশের রাষ্ট্রদূত হিসেবে ২০২০ সালের অক্টোবর থেকে ২০২৩ সালের মে পর্যন্ত দায়িত্ব পালন করেছেন। এই কার্যভারের আগে, তিনি জুলাই ২০১৬ থেকে পাকিস্তানে বাংলাদেশের হাইকমিশনার (দূত) ছিলেন। এর আগে তারিক আহসান অক্টোবর ২০১৪ থেকে শ্রীলঙ্কায় বাংলাদেশের হাইকমিশনার ছিলেন।  ইসলামাবাদে হাইকমিশনার হিসেবে তারিক আহসানের মেয়াদ ছিল উত্তেজনাপূর্ণ বাংলাদেশ-পাকিস্তান সম্পর্কের কারণে। প্রতিকূলতা সত্ত্বেও, আহসান উত্তেজনা কমাতে এবং দুই দেশের মধ্যে সম্পর্ক স্থিতিশীল করার জন্য নিরন্তর প্রচেষ্টা চালিয়েছেন। তিনি বাংলাদেশের মুক্তিযুদ্ধের চেতনা, একটি স্বাধীন দেশ হিসেবে এর অর্জন এবং শান্তি ও উন্নয়নের প্রতিশ্রুতি তুলে ধরতে পাকিস্তানের জনগণের কাছে পৌঁছেছেন।  লিসবনে থাকাকালীন তারিক আহসান সরকার ও জনগণের পর্যায়ে বাংলাদেশ-পর্তুগাল সম্পর্ক উন্নয়নে নিরলস প্রচেষ্টা চালিয়ে যাচ্ছেন।  তারিক আহসান একইসাথে গিনি-বিসাউ এবং কাবো ভার্দেতে বাংলাদেশের রাষ্ট্রদূত হিসেবেও স্বীকৃত হয়েছেন। পাশাপাশি লিসবনে বসবাসরত মোজাম্বিকে বাংলাদেশের হাইকমিশনার হিসেবেও স্বীকৃত।   তথ্যসূত্র   বিষয়শ্রেণী:ঢাকার ব্যক্তি বিষয়শ্রেণী:শ্রীলঙ্কায় বাংলাদেশের হাই কমিশনার বিষয়শ্রেণী:পাকিস্তানে বাংলাদেশের হাই কমিশনার বিষয়শ্রেণী:বাংলাদেশী কূটনীতিবিদ বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পর্তুগালে বাংলাদেশের রাষ্ট্রদূত
মরযাওয়াঁ (বাংলা: মর‍তে হবে; পাঞ্জাবী: ਮਰਜਾਵਾਂ marjāvā̃) একটি আসন্ন হিন্দি ভাষার চলচ্চিত্র,  যেটি পরিচালনা করেছেন মিলাপ জাভেরি ও চলচ্চিত্রটিতে মুখ্য ভূমিকায় অভিনয় করেছেন রিতেশ দেশমুখ, সিদ্ধার্থ মালহোত্রা, রাকুল প্রীত সিং ও তারা সুতারিয়া। চলচ্চিত্রটি ২০১৯ সালের ৮ নভেম্বর মুক্তি পায়।  অভিনয়ে   রিতেশ দেশমুখ - বিষ্ণু শেঠি  সিদ্ধার্থ মালহোত্রা - রঘুবীর "রঘু" নাথ  শাদ রাধাওয়া - মাজহার  রাকুল প্রীত সিং - হাসিনা  তারা সুতারিয়া - জোয়া আহমেদ  গোদান কুমার - রাজা  সুহা গেজেন - নাফিসা   বরিন্দর সিং ঘুমান - বীরেন্দ্র  অশ্বত্থ ভাট - ইন্সপেক্টর সিদ্দিকি  সোনাল ঝা - মোনা গুপ্তা   সৌরভ যাদব - যাদব  রাজেশ জৈস - ফাদার ফ্রান্সিস   অতুল মাথুর - তাওয়াডে  বিক্রমজিৎ কানওয়ারপাল - আশফাক  রবি কিষাণ - রবি যাদব  নুসরাত ভারুচা - 'অ্যায়সা জাদু' গানে বিশেষ উপস্থিতি  নির্মাণ চলচ্চিত্রটির মুখ্য চিত্রগ্রহণ ২০১৮ সালের ৭ ডিসেম্বর শুরু হয়। এরপর চলচ্চিত্রটির দ্বিতীয় ধাপের চিত্রগ্রহণ পরের বছরের জানুয়ারি মাসের মাঝামাঝিতে শুরু হয় এবং মার্চে গিয়ে শেষ হয়।  মুক্তি চলচ্চিত্রটির অফিশিয়াল পোস্টার ২০১৮ সালের ৩০ অক্টোবর মুক্তি পায় এবং সে দিন চলচ্চিত্রটি ২০১৯ সালের ২ অক্টোবর মুক্তি পাবে বলে ঘোষণা করা হয়।  সাউন্ডট্র্যাক  তথ্যসূত্র  বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:প্রতিশোধ বিষয়ক চলচ্চিত্র বিষয়শ্রেণী:ভারতে সন্ত্রাসবাদ সম্পর্কে চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র বিষয়শ্রেণী:প্রতিশোধ বিষয়ক ভারতীয় চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:ভারতে ধর্ষণ সম্পর্কে চলচ্চিত্র
সান মারিনোর কমিউনিস্ট পার্টি (মার্কসবাদী-লেনিনবাদী) ছিল সান মারিনোর সাম্যবাদী দল। এই দলটি ১৯৬৮ সালে প্রতিষ্ঠিত হয়। দলটি ১৯৬৯ সালের সংসদীয় নির্বাচনে অংশ নেয় (১.২৪%), কিন্তু কোন আসনেই জয়লাভ করতে পারে নাই। দলটি ১৯৭৪ সালের সংসদীয় নির্বাচনে অংশ নেয় (০.৮%), কিন্তু কোন আসনেই জয়লাভ করতে পারে নাই।  দলটি ১৯৬৯ সালে সংসদীয় নির্বাচনে অংশ নিয়েছিল (১.২৪% ভোট পেয়েছিল)  এবং ১৯৭৪ সালে (০.৮%) ১২১ ভোট Communist and Marxist Parties of the World, 2nd Edition 1990, p. 134 পেয়েছিল। দুইটি নির্বাচনেই দলটি কোনও আসন জিততে ব্যর্থ হয়েছিল।   তথ্যসূত্র   বিষয়শ্রেণী:সান মারিনোর রাজনৈতিক দল বিষয়শ্রেণী:১৯৬৮-এ প্রতিষ্ঠিত রাজনৈতিক দল বিষয়শ্রেণী:বিলুপ্ত সাম্যবাদী দল
সাহিল (, অর্থাৎ "উপকূল") বা সাহেল () আফ্রিকা মহাদেশের একটি বাস্তু-জলবায়ু ও জৈব-ভৌগোলিক রাজ্য, যা উত্তরে সাহারা মরুভূমি এবং দক্ষিণে সুদানীয় সাভানা তৃণভূমি দ্বারা সীমায়িত। এটি ঐ দুই অঞ্চলের মধ্যবর্তী একটি বাস্তুগত পরিবর্তনশীল অঞ্চল (Ecotone) হিসেবে কাজ করে। এটি উত্তর আফ্রিকার দক্ষিণ-মধ্য অক্ষাংশগুলি ধরে পশ্চিমে আটলান্টিক মহাসাগরের উপকূল থেকে পূর্বে লোহিত সাগর পর্যন্ত বিস্তৃত। পশ্চিম থেকে পূর্বে সেনেগালের উত্তরভাগ, মোরিতানিয়ার দক্ষিণভাগ, মালির মধ্যভাগ, বুর্কিনা ফাসোর উত্তরভাগ, আলজেরিয়া ও নাইজারের দক্ষিণ প্রান্তসীমা, নাইজেরিয়া, ক্যামেরুন ও মধ্য আফ্রিকা প্রজাতন্ত্রের উত্তর প্রান্তসীমা, চাদের মধ্যভাগ, সুদানের মধ্য ও দক্ষিণভাগ, দক্ষিণ সুদানের উত্তর প্রান্তসীমা, এবং ইরিত্রিয়া ও ইথিওপিয়ার উত্তর প্রান্তসীমা এই সাহিল অঞ্চলের মধ্যে পড়েছে।  সাহিলের জলবায়ু অর্ধ-ঊষর; এখানে বছরে ৪ থেকে ৮ ইঞ্চি বৃষ্টিপাত হয়; মূলত জুন থেকে সেপ্টেম্বর মাসে বৃষ্টি পড়ে।  সাহিল অঞ্চলে হালকা সাভানা তৃণভূমি ও ঝোপঝাড় দেখতে পাওয়া যায়। বেশির ভাগ এলাকাতে যাযাবর পশুচারণ এবং চিনাবাদাম ও যবের সীমিত চাষ সম্ভব। ১৯৬০-এর দশকের শেষ দিকে এবং ১৯৮০-র দশকের শুরুর দিকে দীর্ঘায়িত খরার কারণে, এবং জনসংখ্যা ও পশুর সংখ্যাবৃদ্ধির কারণে সাহিল অঞ্চলে মরুভবনের হার দ্রুততর হয়েছে। মাটি আর্দ্রতা হারাচ্ছে এবং সাহারা মরুভূমি ধীরে ধীরে অঞ্চলটিকে গ্রাস করছে, ফলে বর্তমানে সাহিলের বেশির ভাগ এলাকায় দুর্ভিক্ষ একটি নিয়মিত ঘটনা।  ঐতিহাসিকভাবে সাহিলের পশ্চিম অংশটি "বিলাদ আস-সুদান" () অর্থাৎ সুদান অঞ্চল নামে পরিচিত ছিল, যেটি সাহারা ও পশ্চিম আফ্রিকার উপকূলীয় এলাকাগুলির মোটামুটি মাঝামাঝি স্থানে অবস্থিত ছিল।  তথ্যসূত্র  বিষয়শ্রেণী:আফ্রিকার অঞ্চল
ভাগলপুর লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ভাগলপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি  বিধানসভা কেন্দ্র নিয়ে গঠিত। এগুলি হল-   বিহপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  গোপালপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   পীরপাইনটি বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।  কহলগাঁও বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ভাগলপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  নাথনগর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ভাগলপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন জনতা দল (ইউনাইটেড)-এর শ্রী অজয় কুমার মণ্ডল।  আরও দেখুন   বিহারের লোকসভা কেন্দ্রের তালিকা তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:বিহারের লোকসভা কেন্দ্র
গুজরাত রাজ্যে ভারতে মধ্যে সবচেয়ে দীর্ঘ উপকূলরেখা রয়েছে। এই উপকূলরেখায় গড়ে উঠেছে বিভিন্ন বন্দর নগর ও শিল্প শহর। এই রাজ্যে একমাত্র বড় বন্দর হল কান্ডালা বন্দর। এছাড়া ৪০টির বেশি ছোট বন্দর রয়েছে এই রাজ্যে। এই বন্দরগুলোর অনেক গুলোই বেসরকারি বন্দর।   বড় বন্দর   কান্ডালা বন্দর।   ছোট বন্দর   ভাবনগর বন্দর,  টুনা বন্দর,  নবলক্ষী বন্দর,  ঝাখাও বন্দর,  পোরবন্দর,  মুন্দ্রা বন্দর,  মান্ডভি বন্দর,   তথ্যসূত্র   বিষয়শ্রেণী:ভারতের বন্দর বিষয়শ্রেণী:ভারতের নৌপরিবহন বিষয়শ্রেণী:গুজরাত বিষয়শ্রেণী:গুজরাতের ভূগোল
আমারুন রেলওয়ে স্টেশন হল পূর্ব রেল-এর অন্তর্গত অঞ্চলের হাওড়া রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় বর্ধমান-কাটোয়া লাইনের ওপর অবস্থিত।   ইতিহাস  ১৯১৫ সালের ১ ডিসেম্বর ম্যাকলিয়ড লাইট রেলওয়ে কোম্পানী বর্ধমান জংশন থেকে কাটোয়া অবধি লাইন প্রস্তুত করে। ১৯৬৬ সালে এই রেলপথটি পূর্ব রেলওয়ে অধিগ্রহণ করে। ২০১০ সাল থেকে ন্যারো গেজ রেলপথটি ব্রডগেজে রূপান্তরিত করার কাজ শুরু হয়। বর্ধমান থেকে বলগোনা রেলওয়ে স্টেশন পর্যন্ত ২০১৪ সালে এবং বলগোনা হতে কাটোয়া রেলওয়ে জংশন পর্যন্ত লাইনটি ২০১৮ সালে সম্পূর্ণ হয়।   তথ্যসূত্র   বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:১৯১৫-এ ভারতে প্রতিষ্ঠিত বিষয়শ্রেণী:১৯১৫-এ ভারতে চালু রেলওয়ে স্টেশন
টমাস এন. আলোনসো (১৮৮১ - ১৯৬২) একজন সুপরিচিত সেবুয়ানো ভিসায়ানীয় লেখক। তিনি জোসে রিজলের এল ফিলিবুস্তারিসমো -এর প্রথম সম্পূর্ণ সেবুয়ানো অনুবাদ প্রকাশ করেন। এছাড়াও তিনি মি আলতিমো আদিওস অনুবাদ করেছেন। তিনি ব্যাগ-ওং সুগার -এর একজন কলাম লেখক এবং স্পেনীয় প্রকাশনা লা অপিনিওন -এর সম্পাদক ছিলেন।   তথ্যসূত্র    www.bisaya.com Visayan সাহিত্য পাতা বিষয়শ্রেণী:১৮৮১-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:ফিলিপিনো লেখক বিষয়শ্রেণী:সেবুয়ানো লেখক
thumb|250px|সিঙ্গুরের ডাকাতে কালীমূর্তি সিঙ্গুর ভারতের পশ্চিমবঙ্গ রাজ্যের হুগলি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪ মিটার (৪৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সিঙ্গুর শহরের জনসংখ্যা ১৯,৫৩৯। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে সিঙ্গুর এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   টাটা মোটর কারখানা  thumb|100px|টাটা ন্যানো সিঙ্গুরের শতকরা ৯০ শতাংশ জমি চাষাবাদে নিযুক্ত। এর মধ্যে ১০০০ একর জমি নিয়ে ২০০৬ সালে The Telegraph 14 October 2006  টাটা মোটর্স কোম্পানিকে দেওয়া হয়। ২০০৭-০১সালে এখানে টাটা ন্যানোর কারখানা নির্মাণ শুরু হয়। সেই সময়ে জানা যায় যে কিছু চাষিকে পুরো ক্ষতিপুরণ দেওয়া হয়নি, এবং জুন মাসে পশ্চিমবঙ্গ সরকার কোর্টে জানান যে প্রায় ৩০ শতাংশ চাষি ক্ষতিপূরণের চেক নিতে রাজি হন নি http://www.business-standard.com/india/storypage.php?autono=287336। এই নিয়ে ২০০৭ থেকে তৃণমূল কংগ্রেসদলের মমতা বন্দ্যোপাধ্যায়-এর নেতৃত্বে প্রবল গণআন্দোলন আরম্ভ হয়।  আগস্ট ২০০৮ সালে এই ব্যাপক গণআন্দোলন এবং কোম্পানিতে চাকরিজীবীদের ওপর হামলার মুখে টাটা মোটর্স কারখানায় কাজ স্থগিত রাখেন এবং পরবর্তীকালে রতন টাটা তার কারখানা গুজরাটে স্থানান্তরিত করেন।   বর্তমান পরিপ্রেক্ষিত সম্প্রতি ৩১ শে আগস্ট ২০১৬-তে সুপ্রীম কোর্টে সিঙ্গুর মামলার ঐতিহাসিক রায় ঘোষণা হয়। বিচারপতি অরুণ কুমার মিশ্র ও বিচারপতি ভি. গোপাল গৌড়া-র ডিভিশন বেঞ্চ, ২০০৬ সালের জমি অধিগ্রহণ অবৈধ ঘোষণা করে, টাটাগোষ্ঠীকে চাষীদের জমি ফেরত দেবার নির্দেশ দেয় এবং  ১২ সপ্তাহের মধ্যে অনিচ্ছুক চাষীদের জমি ফিরিয়ে দেবার জন্য রাজ্য সরকারকে নির্দেশ দেয়।  ঐতিহাসিক এই কারণে, হয়ত ভারতবর্ষের আর কোন রাজ্যে ভূমি আন্দোলন এরূপ প্রাধান্য লাভ করেনি। মূলতঃ এই মামলাই ৩৪ বৎসরের বামফ্রন্ট সরকারের ভিতকে উৎপাটিত করতে ও বর্তমান সরকারকে ক্ষমতায় আসার পথকে প্রসারিত করেছিল। তবে এই মামলার প্রভাব কিন্তু রাজনৈতিক ব্যাপ্তি ছাড়িয়ে সামাজিক ও অর্থনৈতিক পরিসরেও বিস্তৃত। যেখানে সিঙ্গুরের ন্যানো কারখানা কয়েক হাজার বেকার যুবকযুবতীর স্বপ্নপূরনের প্রত্যাশা পূরনের প্রতিশ্রুতি ছিল, অন্যদিকে কৃষিপ্রধান রাজ্য পশ্চিমবঙ্গের ১০০০ একর আবাদী জমি অধিগ্রহণে ন্যানো কারখানা গড়ে উঠলে কৃষিক্ষেত্রে অপূরনীয় ক্ষতির সম্মুখীন হত, এটাকেও অস্বীকার করা যায় না।  বর্তমান সরকারের কৃষিনীতি ও শিল্পনীতি এখন কোন অভিমুখে পরিচালিত হয়, এখন সেটাই লাখ টাকার প্রশ্ন।   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের শহর বিষয়শ্রেণী:হুগলি জেলার শহর ও নগর বিষয়শ্রেণী:পশ্চিমবঙ্গের ইতিহাস
কর্দম () হল হিন্দু সাহিত্যে বৈশিষ্ট্যযুক্ত একটি চরিত্র। সৃষ্টিকর্তা ব্রহ্মার পুত্র, কর্দমকে প্রজাপতি হিসেবে বর্ণনা করা হয়েছে,  সৃষ্টির পূর্বপুরুষদের একজন।  বিষ্ণুকে প্রশ্রয় দেওয়ার পর এবং উপযুক্ত স্ত্রীর জন্য তাঁর পরামর্শ চাওয়ার পর, তিনি প্রথম পুরুষ মনুর অন্যতম কন্যা দেবহুতিকে বিয়ে করেন। তার দ্বারা তিনি নয়টি কন্যার পিতা হন, সেইসাথে এক পুত্র, ঋষি কপিল।   কিংবদন্তি  ভাগবত পুরাণ অনুসারে, ব্রহ্মা তাঁর পুত্র কর্দমকে জন্মদানের নির্দেশ দিয়েছিলেন বলে কথিত আছে। কর্দম সরস্বতী নদীর তীরে অবস্থিত বিন্দুসরা আশ্রমে গিয়েছিলেন, যেখানে তিনি বিষ্ণুকে খুশি করার জন্য দশ হাজার বছর স্থায়ী তপস শুরু করেছিলেন। অনুশোচনা করে, বিষ্ণু কর্দমার সামনে হাজির হন, যিনি দেবতাকে অনুরোধ করেছিলেন তাকে স্ত্রী দেওয়ার জন্য যার সাথে তিনি সন্তানের জন্ম দিতে পারেন। বিষ্ণু তাকে প্রতিশ্রুতি দিয়েছিলেন যে দুদিন পর স্বয়ম্ভুব মনু এবং তার স্ত্রী শতরূপা তাদের কন্যা দেবহুতি তাকে তার স্ত্রীর জন্য নিবেদন করবেন। তিনি আরও বলেছিলেন যে তার স্ত্রী তার নয়টি কন্যা সন্তানের জন্ম দেবেন, যাদের সবাই ঋষিদের বিয়ে করবে এবং নিজের অংশ তার পুত্র হিসাবে জন্মগ্রহণ করবে। দম্পতির দ্বারা বিয়ের প্রস্তাব দেওয়া হলে, কর্দম এই শর্তে সম্মত হন যে তাদের সন্তানের জন্মের পর তিনি ত্যাগী হবেন। তাদের বিবাহের পরে, দেবহুতি তার স্বামীকে অত্যন্ত ভক্তি ও অনুরক্ততার সাথে সেবা করেছিলেন যে পরিমাণে তিনি নিরাশ হয়ে পড়েছিলেন। যখন কর্দম তার গুণাবলীর প্রশংসা করেছিলেন, তখন তিনি তাকে তার সন্তানদের দেওয়ার চুক্তির কথা মনে করিয়ে দিতে সাহসী হয়ে ওঠেন এবং তিনি উপযুক্ত বাসস্থানের ব্যবস্থা করার জন্য অনুরোধ করেন।  যোগের মাধ্যমে অর্জিত তার ক্ষমতাকে কাজে লাগিয়ে, কর্দম একটি বিমান তৈরি করেছিলেন, বায়বীয় প্রাসাদ যেখানে তিনি ইচ্ছামত উড়তে সক্ষম। দেবহুতির সাথে, তিনি বিশ্ব ভ্রমণ করেছিলেন, তাদের আনন্দের জন্য বেশ কয়েকটি উদ্যান ও স্বর্গীয় স্থান পরিদর্শন করেছিলেন। তার আশ্রমে ফিরে আসার পর তারা একশত শরৎকাল পর্যন্ত সহবাসে লিপ্ত হয়। কর্দম নিজেকে নয় ভাগে বিভক্ত বলে বর্ণনা করা হয়েছে কারণ তিনি তার বীজ তার মধ্যে জমা করেছিলেন। একই দিনে দেবহুতি নয়টি কন্যার জন্ম দেন: কলা, অনসূয়া, শ্রাদ্ধা, হবিরভু, গতি, ক্রিয়া, ক্ষ্যাতি, অরুন্ধতী ও শান্তি। তার স্বামী তাকে ছেড়ে চলে যাওয়ার সম্ভাবনা দেখে এবং তার কন্যাদের নিজেদের জন্য যোগ্য স্বামী খুঁজতে হবে বলে তিনি দুঃখ পেয়েছিলেন। যখন তিনি কর্দমকে তার ভয় ও সংসার থেকে মুক্তি দেওয়ার জন্য অনুরোধ করেছিলেন, তখন তিনি তাকে জানিয়েছিলেন যে বিষ্ণু শীঘ্রই তার পুত্র হিসাবে জন্ম নেবেন এবং দেবতা তাকে এই বিষয়ে আলোকিত করবেন।  বিষ্ণু এই দম্পতির কাছে কপিল রূপে জন্মগ্রহণ করেছিলেন, যার জন্ম শুভ লক্ষণ ও অলৌকিকতার সাথে ছিল। নয়জন ঋষি এবং স্বয়ং ব্রহ্মা কপিলকে পূজা করতে এসেছিলেন। নয়জন ঋষি - মরীচি, অত্রি,  অঙ্গিরা, পুলস্ত্য, পুলহ, ক্রতু, ভৃগু, বশিষ্ঠ ও অথর্বণ  কর্দমকে আহ্বান করলেন, যে তাদের সাথে তার কন্যাদের বিয়ে দিয়েছিল। তিনি দেবহুতির তত্ত্বাবধানে কপিলকে রেখে সংসার ত্যাগ করে তাদের কাছ থেকে বিদায় নেন।   তথ্যসূত্র   বিষয়শ্রেণী:ভাগবত পুরাণের চরিত্র বিষয়শ্রেণী:হিন্দু পৌরাণিক চরিত্র বিষয়শ্রেণী:প্রজাপতি (দেবতা)
আলেহান্দ্রো হোদোরফ্‌স্কি প্রুলানস্কি (; জন্ম: ১৭ ফেব্রুয়ারি, ১৯২৯) একজন চিলীয় চলচ্চিত্র এবং নাট্য পরিচালক, নাট্যকার, অভিনেতা, লেখক, কবি, সঙ্গীতজ্ঞ, কমিক বই লেখক এবং আধ্যাত্মিক গুরু। তিনি বিশেষভাবে পরিচিতি লাভ করেছেন তার অগ্রবর্তী চলচ্চিত্র নির্মাণের কারণে। বিশেষ করে "হলি মাউন্টেন" "এল টপো (গাধা)" ও "দ্য ড্যাঞ্চ অব রিয়েলিটি" প্রভৃতি সিনেমা নির্মাণের জন্য তিনি সমাদৃত হয়েছেন।   জীবনী   প্রাথমিক জীবন  হোদোরফ্‌স্কি উক্রেনিয়ান-ইহুদি পরিবারে জন্ম গ্রহণ করেন চিলিতে। অসুখী ও বিচ্ছিন্ন জীবনযাপনের অভিজ্ঞতার ভেতর দিয়ে কৈশোর অতিক্রম করেন, যার ফলশ্রুতিতে কবিতা লেখা ও পড়ার প্রতি তার এক বিশেষ টান তৈরি হয়। কলেজ থেকে বিচ্ছিন্ন হয়ে তিনি থিয়েটারে কাজ শুরু করেন। থিয়েটারে তিনি মূলত মূকাভিনয় করতেন। ১৯৪৭ সালে প্রতিষ্ঠা করেন নিজের নাট্যদল টিত্রো মিমিকো এবং ১৯৫০ এর ভেতরে পাড়ি জমান প্যারিস।   ফ্রান্স, মেক্সিকো  ফ্রান্সের প্যারিসে হোদোরফ্‌স্কি মেমে অধ্যয়ন শুরু করেন Étienne Decroux'র সাথে এবং পরবর্তীতে তিনি মার্সেল মারক্যু'র দলে যোগদান করেন যিনি ছিলেন Étienne Decroux'র ছাত্র।   তথ্যসূত্র   বিষয়শ্রেণী:চিলীয় চলচ্চিত্র পরিচালক বিষয়শ্রেণী:চিলির ব্যক্তিত্ব বিষয়শ্রেণী:১৯২৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর নাস্তিক বিষয়শ্রেণী:২১শ শতাব্দীর নাস্তিক বিষয়শ্রেণী:ফরাসি ভাষার চলচ্চিত্র পরিচালক বিষয়শ্রেণী:ফরাসি চলচ্চিত্র পরিচালক বিষয়শ্রেণী:পরাবাস্তববাদী চলচ্চিত্র নির্মাতা বিষয়শ্রেণী:ইহুদি নাস্তিক বিষয়শ্রেণী:ইহুদি নারীবাদী বিষয়শ্রেণী:মনোরোগ বিশেষজ্ঞ বিষয়শ্রেণী:ফ্রান্সের নাগরিকীকৃত নাগরিক বিষয়শ্রেণী:চিলীয় কমিক লেখক
ডাক্কেবলি হল সাপের উপাসনার একটি আচার-অনুষ্ঠান সম্পন্ন উৎসব, যা নাগারধনে নামেও পরিচিত। তুলুনাদুর তুলু জাতির লোকেরা নানাভাবে প্রকৃতির পূজা ও উপাসনা করে যার মধ্যে এই ডাক্কেবালি অনুষ্ঠান অন্তর্ভুক্ত। এই আচার-অনুষ্ঠান সাধারণত ভারতের কর্ণাটকের উদুপি জেলার পাদুবিদ্রি শহরে প্রচলিত। এই উৎসবটি প্রতি বছর উদুপির পর্যায়া উৎসবের সাথে পর্যায়ক্রমে একবার অনুষ্ঠিত হয় । এই পূজা নাগ, ব্রহ্মা, রক্তেশ্বরী, নন্দীকোন্না, হেয়গুল্লি, ক্ষেত্রপাল, বাগিলু বোব্বার্য, মটুকালু বোব্বার্য এবং যক্ষী দেবতার জন্য উৎসর্গীকৃত। পঞ্চশৈব ক্ষেত্র নামক স্থানে এই পূজা করা হয়। বর্তমানে প্রতি দুই বছর অন্তর নাগ ও ব্রহ্মার ডাক্কেবলি পুজা করা হয়।   ডাক্কেবলি সম্পর্কে  ডাক্কেবলি উৎসবে উপস্থিত সকল মানুষজন তাদের তীব্র ভাব ও ভক্তি সহকারে ভগবানের কাছে প্রার্থনা করেন। ভগবানকে উপযুক্ত উপহার প্রদান করেন। সঙ্গীত, দীপ সহযোগে নৃত্য, মন্ডল, ফুল, ফল এবং পিঙ্গারা অংকনের মাধ্যমে দেবতার অর্চনা করা হয়।  উদুপি জেলার বৈদ্য পরিবার মূলত ডাক্কেবলি পূজার দায়িত্বে রয়েছেন। এই পূজার সাথে ডাক্কে নামক এক বাদ্যযন্ত্রের নাম জড়িত আছে যা বৈদ্যরা বংশ পরম্পরায় বাজিয়ে আসছে। তারা উদুপি অঞ্চলের নালকুর নামক একটি পাড়ায় বাস করে। পরিবারের পুরুষরা উৎসবের সময় বিশেষ পোশাক পরে এবং তখন তাদের নাগাকান্নি হিসাবে সম্বোধন করা হয়। সাধারণত প্রবীণ বৈদ্যরাই নাগাকান্নির দ্বায়িত্ব পালন করে। বৈদ্যরা আত্মাদের ডাকতে তাদের হাতের তালুর সাহায্যে ডাক্কে বাদ্যযন্ত্রটি বাজায়। সমস্ত আচার-অনুষ্ঠান শুরু করার পূর্বে ডাক্কে বাদ্যযন্ত্রটি এক পবিত্র স্থানে স্থাপন করা হয়। তারপর নাগাকান্নিরা বাজনা বাজিয়ে প্রার্থনা শুরু করে। এই বাজনার ফলে উৎসবে আগত স্থানীয় পথিরদের মধ্যে এক মূর্চ্ছনার সৃষ্টি হয় এবং তারা আত্মাসম্পৃক্ত হয়ে পড়ে। পূজার সময়, এই আত্মাসম্পৃক্ততার কারণে তারা অনিয়ন্ত্রিতভাবে নড়াচড়া করতেন। এইভাবেই ডাক্কেবলি উৎসবের কার্যপ্রক্রিয়ার সূচনা হয়।  নাগাকান্নিদের দ্বারা বাজানো ডাক্কে বাজনার ধ্বণির প্রভাবে পথিররা যে নির্দিষ্ট চলন ও গতির অনুসরন করে, তা পুরুষ ও স্ত্রী সাপের মিলনের প্রতীক। পথিরদের সর্পিল গোলাকার চলন বিন্যাসে বিশেষ এক গননা রীতি অনুসরন করা হয় যা মুডি বা গিঁট নামে পরিচিত। পথিরদের পুরুষ সাপের প্রতীক বলে মনে করা হয়। তারা গান গেয়ে এবং নৃত্য করে নাগাকান্নিকে অনুসরন করে। গান গাওয়া এবং নৃত্যের ভঙ্গিতে তাদের প্রদর্শনের মাধ্যমে পুরুষ ও স্ত্রী সাপের মিলন দেখানো হয়। মিলনের আগে পর্যন্ত নর্তকদের চলন বিন্যাস বা মুডি ঘড়ির কাঁটার দিক অনুসরন করে। মিলনের পর মুড়ির চলন হয় ঘড়ির কাঁটার বিপরীত দিকে হয় যা দুই সাপের বিচ্ছেদকে প্রকাশ করে।    তথ্যসূত্র   বিষয়শ্রেণী:কর্ণাটকের উৎসব বিষয়শ্রেণী:আচার অনুষ্ঠান নৃত্য বিষয়শ্রেণী:ভারতের নৃত্য
ক্যাঙ কুক চুয়েল (হান্‌গেউল্: 강국철 ; হাঞ্জা: 江國哲) একজন উত্তর কোরীয় পেশাদার ফুটবলার,যিনি পিয়ং ইয়াং সিটি এবং উত্তর কোরিয়া জাতীয় ফুটবল দলের হয়ে খেলেন। তিনি ১৯৯০ সালে জন্মগ্রহণ করেন। তিনি ডিফেন্ডার হিসেবে খেলেন।   তথ্যছক  ১. Kang Kuk-cho l National Football Teams. Retrieved 23 December 2012.   বহিঃসংযোগ   Kang Kuk-chol at Asian Games Incheon 2014  Kang Kuk-chol  – FIFA competition record  Kang Kuk-chol at National-Football-Teams.com  Kang Kuk-chol profile at Soccerway  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:উত্তর কোরীয় ফুটবলার বিষয়শ্রেণী:উত্তর কোরিয়ার আন্তর্জাতিক ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী উত্তর কোরীয় বিষয়শ্রেণী:২০১৪ এশিয়ান গেমসের পদক বিজয়ী